Nr. 5/659/2022/16.02.2022

APROB,

Director General

**ANUNȚ PUBLICITATE**

**INVITAȚIE DE PARTICIPARE LA OFERTARE**

pentru realizarea achiziției directe privind servicii de medicina muncii

**Denumire oficială:** Agenția Națională de Administrarea a Bunurilor Indisponibilizate,

**CIF:** 36461480, **Adresă:** Str. Regina Elisabeta, **Nr.**3, **Sector** 3, **Localitate** București,

**Țară:** România, **Tel:** +40 0372573000, **Fax:** +40 0372271435,

**E-mail:** achizitiipublice.anabi@just.ro pentru transmitere notificări oferte și solicitări clarificări

**Punct(e) de contact:** Mădălin SIMION, **În atenția:** Mădălin SIMION

**1. DENUMIRE CONTRACT:** Servicii de medicina muncii

**2. DATA LIMITĂ DEPUNERE OFERTĂ:** 22.02.2022, ora 10:00

**3. TIP ANUNȚ:** Achiziții/ Cumpărări directe

**4. TIP CONTRACT:** Servicii

**5. COD ȘI DENUMIRE CPV:** 85147000-1 Servicii de medicina muncii (Rev.2)

**6. VALOARE ESTIMATĂ:** 1.875,00 lei fără TVA – RON

**7. DESCRIERE CONTRACT:** Contractul presupune prestarea serviciilor medicina muncii pentru un număr de 50 de angajați, până la data de 31.12.2022.

**8. CONDIȚII REFERITOARE LA CONTRACT:**

**Condiții de livrare/prestare:** Conform prevederilor legale în vigoare, dar și condițiilor contractuale și caietului de sarcini atașate mai jos.

**Condiții de plată:** Ordin de plată din/în contul de trezorerie, conform Legii nr.72/2013privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante.

Plata se efectuează conform Legii nr.72/2013, cu OP într-un cont la trezorerie, de regulă, în maxim 30 de zile de la data când sunt îndeplinite în mod cumulativ următoarele trei condiții:

a) Recepție;

b) Facturare;

c) Depunerea facturii la sediul instituției noastre, în vederea efectuării plății.

Ofertanții interesați, se vor asigura că au dreptul efectuării serviciilor ce se doresc a se contracta, cu respectarea legislației în domeniu, în vigoare, iar în cazul în care trebuie să prezinte și alte documente (orice documente care fac dovada că ofertantul poate presta serviciile de medicina muncii), ca de exemplu: autorizații/ atestate/ certificate/ avize, etc. eliberate de alte instituții abilitate în domeniu, au obligația prezentării și a acestor documente.

**9. CONDITII DE PARTICIPARE:** Ofertele se depun în mod obligatoriu numai în catalogul SEAP.

După depunerea (publicarea) ofertei în catalogul electronic SEAP, ofertanții trebuie să transmită în mod obligatoriu o notificare la adresa de e-mail sau numărul de fax indicate în anunț, privind depunerea ofertei în catalogul SEAP.

Notificarea transmisă pe e-mail va conține următoarele informații privind elementele de identificare ale ofertei publicate în catalogul SEAP:

* denumire titlu/reper *"Ofertă conform Anunț publicitate ADV..."* (nr. și data din SEAP);
* număr referință (din SEAP);
* cod CPV (se va prelua din anunț);
* denumire firmă;
* CIF/CUI firmă;
* număr de înregistrare firmă la Registrul Comerțului (J../.../...);
* firma este plătitoare sau neplătitoare de TVA;
* cont de trezorerie și localitatea trezoreriei unde este deschis contul;
* nume și prenume administrator firmă.

Notificarea transmisă pe e-mail are rolul de a facilita identificarea cu ușurință a tuturor ofertanților participanți, evitând, astfel, omiterea vreunei oferte depuse în catalogul SEAP.

Nu sunt luate în considerare ofertele care nu sunt depuse în catalogul SEAP în termenul prevăzut în anunț, precum și cele pentru care nu s-au transmis notificări privind depunerea (publicarea) ofertelor în catalogul SEAP.

Ofertantului cu prețul cel mai scăzut i se va solicita copii după: documentele care fac dovada că ofertantul poate presta serviciile de medicina muncii.

Ofertanții vor proceda **mai întâi** la **încărcarea** ofertelor în SEAP și **mai apoi** la **transmiterea** pe e-mail sau fax, a notificărilor privind publicarea ofertei în catalogul electronic din SEAP, aceste două operațiuni se recomandă a se realiza doar, după expirarea termenului de răspuns (al Autorității Contractante), la eventualele solicitări de clarificări transmise de ofertanți, astfel încât aceștia să dețină toate detaliile achiziției, iar prețul pe care îl vor oferta, să includă toate elementele pe care le presupune achiziția/contractul.

Operațiunile de mai sus, se recomandă a se realiza cât mai aproape de termenul limită pentru depunea ofertelor, fără a depăși însă, data și ora limită de depunere, deoarece ofertele publicate în SEAP, a căror dată și oră de actualizare/publicare în SEAP, este ulterioară datei și orei mail-ului/faxului primit cu notificarea, nu vor fi luate în considerare.

**10. CRITERIU DE ATRIBUIRE:** Prețul cel mai scăzut.

Se va analiza doar oferta încărcată în catalogul SEAP care îndeplinește condițiile prevăzute în anunț și care prezintă prețul cel mai scăzut. În cazul în care sunt necesare clarificări cu privire la îndeplinirea cerințelor prevăzute în anunț, se solicită informații/documente în acest sens, ofertantului care a încărcat oferta cu prețul cel mai scăzut în SEAP.

Dacă se constată îndeplinirea cerințelor din anunț de către ofertantul cu prețul cel mai scăzut, se va aplica mecanismul tehnic de derulare a achiziției directe stabilit de SEAP, realizându-se achiziția directă cu ofertantul în cauză. Dacă se constată că nu sunt îndeplinite cerințele din anunț, de către ofertantul cu prețul cel mai scăzut, i se va transmite acestuia o înștiințare prin e-mail sau fax cu privire la cele constatate și se va trece la analiza ofertei încărcate în SEAP, care prezintă următorul preț, continuându-se, în mod corespunzător, până la identificarea și stabilirea ofertei câștigătoare.

**11. INFORMAȚII SUPLIMENTARE:** Depunerea ofertei în catalogul electronic din SEAP, de către ofertant, presupune că acesta îndeplinește atât condițiile și cerințele prevăzute în anunț, dar și faptul că acesta a acceptat în prealabil, în totalitate și fără restricții condițiile generale și particulare care guvernează viitorul contract de achiziție publică, după cum sunt acestea prezentate în prezentul anunț (precum și în caietul de sarcini, și proiectul/modelul de contract), ca fiind singura bază de desfășurare a achiziției, indiferent de situația ori de propriile sale condiții (ale ofertantului).

Sistemul Electronic de Achiziții Publice pune la dispoziția operatorilor economici care utilizează catalogul electronic, posibilitatea tehnică privind publicarea ofertelor și documentelor însoțitoare (semnate și ștampilate), în catalogul SEAP, atât în cadrul secțiunii *„încărcare document de descriere/broșură”* (ca și fișier tip .pdf, scanat la o rezoluție astfel încât să se încadreze în limita maximă permisă/acceptată de SEAP - 1024 Kb), precum și ca poze (în limita maximă permisă de SEAP, privind numărul, tipul și mărimea fișierelor acceptate).

Caietul de sarcini și proiectul/ modelul de contract se regăsesc publicate pe site-ul ANABI, în secțiunea dedicată achizițiilor publice <https://anabi.just.ro/achizitii.php>.

Operatorii economici pot solicita eventuale clarificări la adresa de e-mail sau numărul de fax indicate în anunț, până la data de 18.02.2022, ora 10:00, iar autoritatea contractantă va posta răspunsul la solicitările de clarificări, până la data de 21.02.2022, ora 10:00, pe site-ul ANABI, în secțiunea dedicată achizițiilor publice <https://anabi.just.ro/achizitii.php>.

Având în vedere că realizarea achiziției directe și finalizarea achiziției directe se va realiza prin intermediul catalogului electronic SEAP, nu se transmit înștiințări privind rezultatul achiziției, întrucât atribuirea achiziției directe prin intermediul catalogului SEAP este accesibilă tuturor celor interesați.

**12. DE REȚINUT CĂ:** Toți ofertanții participanți trebuie să-și mențină publicată oferta în SEAP, cel puțin, până la data finalizării achiziției în SEAP de către autoritatea contractantă (sau chiar și după această dată), deoarece, în cazul în care ofertantul cu prețul cel mai scăzut, nu va accepta (în termen), cumpărarea directă în SEAP, sau nu va transmite (în termen), celelalte documente solicitate de Autoritatea Contractantă după finalizarea achiziției directe în catalogul SEAP, acest lucru echivalează cu neîndeplinirea cerințelor din anunț, drept pentru care se va transmite acestuia o înștiințare prin e-mail sau fax cu privire la cele constatate și se va trece la analiza ofertei încărcate în SEAP, care prezintă următorul preț, continuându-se, în mod asemănător, până la identificarea și stabilirea ofertei câștigătoare, pentru atribuirea achiziției/contractului.

Pentru a evita egalitatea ofertelor, introduceți prețuri ce conțin două zecimale după virgulă.

Nr. 3/659/2022/14.02.2022

|  |
| --- |
| Aprob,Director GeneralOrdonator Terțiar de Credite |

**CAIET DE SARCINI**

**Pentru achiziția de servicii de Medicina Muncii**

**1. Introducere**

Prezentul caiet de sarcini conține specificații tehnice și totodată indicații privind regulile de bază care trebuie respectate, astfel încât potențialii operatori economici să elaboreze o propunere tehnică corespunzătoare prin raportare la necesitățile autorității contractante.

Cerințele impuse vor fi considerate ca fiind minimale și obligatorii.

În acest sens, orice ofertă prezentată, care se abate de la prevederile Caietului de sarcini, va fi luată în considerare numai în măsura în care propunerea tehnică presupune asigurarea unui nivel calitativ superior cerințelor minimale din Caietul de sarcini.

Oferta este considerată neconformă dacă nu satisface în mod corespunzător cerințele caietului de sarcini.

**2. Informații generale privind autoritatea contractantă**

Autoritatea contractantă este Agenția Națională de Administrare a Bunurilor Indisponibilizate (A.N.A.B.I.), structură cu personalitate juridică în cadrul Ministerului Justiției, având buget propriu, autonomie funcțională și decizională, cu sediul în municipiul București B-dul Regina Elisabeta, nr. 3, etajele 3-5, sector 3, cod poștal 030015, telefon: 0372.573.000 și fax: 0372.271.435.

În conformitate cu prevederile art. 14 alin. (5) din Legea nr. 318/2015 privind înființarea, organizarea și funcționarea A.N.A.B.I, „*Agenţia funcţionează cu următoarele categorii de posturi: a) personal de specialitate juridică asimilat judecătorilor şi procurorilor în condiţiile Legii nr. 303/2004 privind statutul judecătorilor şi procurorilor, republicată, cu modificările şi completările ulterioare; b) inspectori de urmărire şi administrare bunuri, denumiţi în continuare inspectori, funcţie publică specifică, în condiţiile OUG nr. 57/2019 privind Codul administrativ, cu modificările şi completările ulterioare; c) funcţionari publici, în condiţiile OUG nr. 57/2019 privind Codul administrativ, cu modificările şi completările ulterioare; d) personal contractual, în condiţiile Legii nr. 53/2003 - Codul muncii, republicată, cu modificările şi completările ulterioare.”*

De asemenea, potrivit art. 9 alin. (1) din Anexa nr. 1 la Hotărârea Guvernului nr. 358/2016[[1]](#footnote-2), *„(1) Agenţia dispune de un aparat administrativ propriu, organizat la nivel de servicii şi birouri, compus din 50 de posturi, inclusiv directorul general şi directorul general adjunct”.*

**3. Obiectul achiziţiei publice:**

Obiectul achiziției îl reprezintă serviciile de medicina muncii (CPV 85147000-1) pentru angajaţii Agenției Naționale de Administrare a Bunurilor Indisponibilizate, necesară îndeplinirii obligațiilor prevăzute de Legea nr. 319/2006 a securității și sănătății în muncă, precum și de art. 4 - 7 din Hotărârea de Guvern nr. 355/2007 privind supravegherea sănătății lucrătorilor, cu modificările ulterioare, respectiv art. 7 alin. (1) din Ordonanţa de Urgenţă nr. 96/2003 privind protecţia maternităţii la locurile de muncă, cu modificările ulterioare.

**4. Obiectul contractului :**

Obiectul contractului îl reprezintă efectuarea examinărilor clinice şi paraclinice prevăzute de legislaţia în vigoare pentru examenul medical periodic, categoriilor de personal angajat al Agenției Naționale de Administrare a Bunurilor Indisponibilizate (ANABI).

Investigaţiile medicale şi examinările clinice se efectuează în vederea evaluării stării de sănătate a personalului angajat, la sediul achizitorului, precizare care se va regăsi în oferta tehnică a participanţilor la procedură.

Numărul estimat de persoane care vor efectua investigaţiile solicitate, pentru anul 2022 este de aproximativ 50 persoane. Agenția Națională de Administrare a Bunurilor Indisponibilizate (ANABI) va pune la dispoziţia prestatorului un tabel nominal cu angajaţii instituției, după semnarea contractului.

Efectuarea examenului medical periodic are următoarele scopuri:

a. confirmarea sau infirmarea la perioade de timp stabilite a aptitudinii în muncă pentru profesia/funcţia şi locul de muncă pentru care s-a făcut angajarea şi s-a eliberat fişa de aptitudine;

b. depistarea apariţiei unor boli care constituie contraindicaţii pentru activităţile şi locurile de muncă cu expunere la factori de risc profesional;

c. diagnosticarea bolilor profesionale;

d. diagnosticarea bolilor legate de profesie;

e. depistarea bolilor care constituie risc pentru viaţa şi sănătatea celorlalţi lucrători la acelaşi loc de muncă;

f. depistarea bolilor care constituie risc pentru securitatea unităţii, pentru calitatea produselor sau pentru populaţia cu care lucrătorul vine în contact prin natura activităţii sale.

Frecvenţa examenului medical periodic este stabilită prin fişele întocmite conform modelului prevăzut în anexa nr. 1 din H.G. nr. 355/2007, cu modificările ulterioare, şi poate fi modificată numai la propunerea medicului specialist de medicina muncii, cu informarea angajatorului.

**5. Scopul achiziţiei publice:**

Prestarea de servicii de medicina muncii, în baza unui contract de achiziţie publică, în vederea asigurării supravegherii sănătăţii angajaţilor A.N.A.B.I, în conformitate cu dispoziţiile legale în domeniu, respectiv:

* Legea nr. 319/2006 a securității și sănătății în muncă;
* Hotărârea Guvernului nr. 355/2007 privind supravegherea sănătaţii lucrătorilor, cu modificările şi completările ulterioare;
* Ordonanţa de Urgenţă a Guvernului nr. 96/2003 privind protecţia maternităţii la locurile de muncă, modificată şi completată.

**6. Durata contractului de achiziţie publică:**

Contractul de prestări servicii de medicina muncii intră în vigoare la data semnării de către ambele părţi (achizitor şi prestator) şi este valabil până la data de 31.12.2022.

**7. Cerinţe minime obligatorii:**

**Examenul medical periodic** cuprinde următoarele:

a. înregistrarea evenimentelor medicale care s-au petrecut în intervalul de la examenul medical în vederea angajării sau de la ultimul examen medical periodic până în momentul examenului medical respectiv;

b. examenul clinic general, conform dosarului medical prevăzut în anexa nr. 4 din H.G. 355/2007, cu modificările și completările ulterioare;

c. examenele clinice şi paraclinice, conform modelului de fişă prevăzut în anexa nr. 1 din H.G. 355/2007 şi examenului indicat de către medicul specialist de medicina muncii;

d. înregistrarea rezultatelor în dosarul medical prevăzut în anexa nr. 4 din H.G. 355/2007, cu modificările și completările ulterioare;

e. finalizarea concluziei prin completarea fişei de aptitudine, conform modelului prevăzut în anexa nr. 5 din H.G. nr. 355/2007, cu modificările și completările ulterioare, de către medicul specialist de medicina muncii, în două exemplare, unul pentru angajator şi celălalt pentru angajat;

f. la indicaţia medicului de medicina muncii, pentru stabilirea incompatibilităţilor medicale cu riscurile profesionale evaluate, examenul medical periodic poate cuprinde investigaţii şi /sau examene medicale de specialitate suplimentare celor prevăzute în anexa 1 din H.G. nr. 355/2007.

Prestatorul se obligă să asigure următoarele investigaţii medicale obligatorii, până la data de 31.12.2022, stabilite conform dispoziţiilor Hotărârii Guvernului nr. 355/2007 privind supravegherea sănătăţii lucrătorilor, cu modificările și completările ulterioare:

**1) Pentru personalul cu funcţii de conducere (funcţionar public aflat temporar într-o funcţie din viaţa politică sau socială, cu atribuţii de interpretare şi aplicare a legilor în vigoare pe teritoriul său de activitate**) – fişa 139 din HG nr. 355/2007 (estimat 5 angajaţi/an):

1. examen clinic general;
2. examen psihologic (QI, teste de comportament, teste de personalitate);
3. examen psihiatric - la indicaţia medicului specialist de medicina muncii;
4. examen medicina muncii (cuprinde încheierea fișei de aptitudine);
5. EKG;
6. examen oftalmologic.

**2) Pentru personalul care utilizează echipamente cu ecran de vizualizare şi cu suprasolicitarea aparatului locomotor** – fişele126 şi 127 din HG nr. 355/2007 (estimat 43 angajati/an), cu modificările și completările ulterioare:

1. examen clinic general;
2. examen oftalmologic;
3. EKG;
4. examen medicina muncii (cuprinde încheierea fișei de aptitudine);
5. examen psihologic.

**3. Pentru personalul care conduce maşina instituţiei –** fişa 140 din HG nr. 355/2007, cu modificările și completările ulterioare (estimat 2 angajati/an)

1. examen clinic general;
2. examen oftalmologic (testarea acuităţii vizuale, câmp vizual, vedere cromatică);
3. examen neurologic (probe vestibulare, probe de echilibru);
4. examen psihologic;
5. examen O.R.L., inclusiv audiograma;
6. EKG;
7. glicemie;
8. examen medicina muncii (cuprinde încheierea Fisei de aptitudine).

**Notă:**

Numărul persoanelor şi structura acestora este estimativ. Acestea pot suferi modificări în perioada derulării contractului, în funcţie de structura organizatorică a instituţiei fără a se depăşi limita maximă stabilită.

Autoritatea contractantă îşi rezervă dreptul de a solicita investigaţii medicale suplimentareîn cazul în care legislaţia specifică acestui domeniu va suferi modificări pe parcursul derulării contractului.

**ALTE CERINŢE MINIMALE:**

Prestatorul va desemna medicul de medicina muncii care va face parte dinComitetul de securitate şi sănătate în muncă al Agenției Naționale de Administrare a Bunurilor Indisponibilizate (ANABI) pentru anul 2022**.**

Prestatorul va colabora cu organismele din domeniul securităţii şi sănătăţii în muncă.

Prestatorul, împreună cu angajatorul, vor aplica prevederile O.U.G. nr. 96/2003 privind protecţia maternităţii la locurile de muncă, cu modificările și completările ulterioare şi vor dispune măsurile care se impun pentru fiecare solicitare.

Prestatorul se obligă ca, în termen de două săptămâni de la finalizarea controlului medical periodic, să întocmească un raport privind starea de sănătate a personalului Agenției Naționale de Administrare a Bunurilor Indisponibilizate (ANABI), pe care îl transmite în scris, împreună cu un set de recomandări necesare pentru îmbunătăţirea sănătăţii angajaţilor.

Raportul privind starea de sănătate a personalului Agenției Naționale de Administrare a Bunurilor Indisponibilizate (ANABI) va fi prezentat de către medicul de medicina muncii şi în cadrul şedinţei Comitetului de securitate şi sănătate în muncă al achizitorului.

Prestatorul se obligă să întocmească, în conformitate cu prevederile legislaţiei în vigoare, şi să predea achizitorului, fişele de aptitudine în muncă ale angajaţilor examinaţi.

Medicul specialist medicina muncii, pe baza constatărilor făcute, poate cere completarea examenelor medicale de specialitate în funcţie de starea de sănătate a persoanei examinate.

Prestatorul serviciilor de medicina muncii din cadrul Agenției Naționale de Administrare a Bunurilor Indisponibilizate (ANABI) va respecta prevederile Hotărârii Guvernului nr. 355/2007, privind supravegherea sănătăţii lucrătorilor, cu modificările și completările ulterioare.

**8. Locul prestării serviciilor de medicina muncii:**

Serviciile medicale de medicina muncii se efectuează la sediul achizitorului situat în Bld. Regina Elisabeta, nr. 3, etajele 3 și 5, sector 3, București.

9. **Criteriul de atribuire**

Criteriul de atribuire stabilit pentru atribuirea contractului de achiziție publică este ”prețul cel mai scăzut”.

**Contract de servicii**

 Achizitor nr. ..................data ………………… 2022

 Prestator nr. ………………………data ……………….. 2022

**Preambul**

În temeiul Legii nr. 98/2016 privind achizițiile publice, cu modificările și completările ulterioare, a Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordul-cadru din Legea nr. 98/2016 privind achizițiile publice, s-a încheiat prezentul contract de prestări de servicii.

**Agenția Națională de Administrare a Bunurilor Indisponibilizate (ANABI),** cu sediul în B-dul Regina Elisabeta nr. 3, etajele 3 și 5, București, sector 3, cod poștal 030015, telefon: 0372.573.000 și fax: 0372.271.435, CUI nr. 36461480, cont bancar: RO02TREZ23A610100200107X, deschis la Trezoreria Sector 3, București - reprezentată legal prin Cornel-Virgiliu CĂLINESCU, director general în calitate de **ACHIZITOR**

și

**SC \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** în calitate de **PRESTATOR**

**Articolul 1 - DEFINIŢII**

În prezentul contract următorii termeni vor fi interpretați astfel:

a) contract - actul juridic care reprezintă acordul de voință al celor două părți, încheiat între părți, una în calitate de „achizitor” și cealaltă în calitate de „prestator” și toate Anexele sale;

b) achizitor și prestator - părțile contractante, așa cum sunt acestea numite în prezentul contract denumite în mod colectiv “Părți”;

c) prețul contractului - prețul plătibil prestatorului de către achizitor, în baza contractului pentru îndeplinirea integrală și corespunzătoare a tuturor obligațiilor asumate prin contract;

d) ofertă - documentația care cuprinde propunerea tehnică și propunerea financiară;

e) propunerea tehnică - document al ofertei, elaborat pe baza cerințelor din caietul de sarcini, stabilite de autoritatea contractantă;

f) propunerea financiară - document al ofertei prin care se furnizează informațiile cerute prin documentația de atribuire cu privire la preț, tarif, alte condiții financiare și comerciale;

g) caiet de sarcini - document, reprezentând anexă a prezentului contract de servicii, întocmit de către achizitor, care include definirea condițiilor, specificațiilor tehnice și, totodată, indicațiile privind regulile de bază care trebuie respectate în elaborarea propunerii tehnice de către prestator;

h) forța majoră și cazul fortuit - conform art. 1351 Cod Civil, dacă legea nu prevede altfel sau părțile nu convin contrariul, răspunderea este înlăturată atunci când prejudiciul este cauzat de forță majoră sau de caz fortuit. Forța majoră este orice eveniment extern, imprevizibil, absolut invincibil și inevitabil. Cazul fortuit este un eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs. Dacă, potrivit legii, debitorul este exonerat de răspundere contractuală pentru un caz fortuit, el este, de asemenea, exonerat și în caz de forță majoră. Sunt considerate asemenea evenimente: războaie, revoluții, incendii, inundații sau orice alte catastrofe naturale, restricții apărute ca urmare a unei carantine, embargou, enumerarea nefiind exhaustivă, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligațiilor uneia din parți;

i) ordin de plată – orice instrucțiuni de plată emisă de către una din părțile contractului, pe baza unui formular tipizat pre tipărit sau a standardului prestabilit, prin care se solicită executarea unei operațiuni de plată;

j) servicii – activități a căror prestare fac obiectul contractului;

k) data primirii facturii - data înregistrării facturii fiscale la Registratura Agenției Naționale de Administrare a Bunurilor Indisponibilizate, precum și a procesului verbal de recepție.

l) neregularitate semnificativă - o încălcare a unui contract sau a unei prevederi legale rezultând dintr-o acțiune sau o omisiune a Părților, reprezentanților sau angajaților acestora sau terților, care este aptă a constitui contravenție sau infracțiune și a cauzat sau ar putea cauza o pierdere bugetului de stat;

m) Zi - zi calendaristică;

 n) An - 365 de zile.

**Articolul 2 - DOCUMENTELE CONTRACTULUI**

**2.1.** Caietul de sarcini întocmit de achizitor, oferta financiară din SEAP fac parte integrantă din prezentul contract.

**Articolul 3 - INTERPRETARE**

**3.1.** Toate documentele contractului, precum și întreaga corespondență purtată în legătură cu Contractul între Achizitor și Prestator sunt redactate în limba română, iar Contractul este redactat și interpretat în limba română.

**3.2.** Dacă un document al contractului sau corespondență în legătură cu Contractul sunt redactate în altă limbă decât limba română, traducerea acestora în limba română are prioritate în orice problemă legată de interpretare. Partea care emite astfel de documente sau corespondență, suportă riscul și costurile traducerii acestora în limba română.

**3.3.** În prezentul contract, cu excepția unei prevederi contrare, cuvintele la forma singular includ forma de plural și viceversa, acolo unde acest lucru este permis de context.

**3.4.** Contractul constituie întreaga și singura înțelegere între Părți cu privire la obiectul Contractului și exclude orice alte comunicări, negocieri sau înțelegeri scrise sau verbale între Părți realizate înaintea încheierii Contractului.

**3.5.** Niciun amendament sau altă derogare de la Contract nu are efect decât dacă este consemnat în scris, datat, se referă expres la Contract și este semnat de reprezentanții legali ai Părților.

**3.6.** Dacă oricare dintre clauzele Contractului este nulă, anulată, interzisă de lege, inaplicabilă, aceste împrejurări nu afectează validitatea și efectele oricărei alte clauze din Contract.

**3.7.** Inacțiunea, întârzierea, toleranța manifestate de una dintre Părți în punerea în aplicare a clauzelor contractului sau acordarea de amânări sau înlesniri către cealaltă parte, nu afectează sau restrâng drepturile acelei părți rezultate din contract, renunțarea la un drept neputând fi prezumată în nicio situație.

**3.8.** Termenul “zi” sau “zile” sau orice referire la zile reprezintă *zile calendaristice* dacă nu se specifică în mod diferit.

**Articolul 4 – OBIECTUL CONTRACTULUI**

**4.1.** Obiectul prezentului contract îl reprezintă prestarea de servicii medicale specifice de medicina muncii, conform cerințelor cuprinse în Caietul de sarcini și a obligațiilor asumate de către prestator, servicii destinate salariaților care își desfășoară activitatea în cadrul Agenției Naționale de Administrare a Bunurilor Indisponibilizate.

**Articolul 5 – SERVICIILE MEDICALE**

**5.1.** Persoanele care urmează să se angajeze sau să-și reia activitatea se vor prezenta la clinică pentru investigații, în ziua și la ora stabilită de comun acord de achizitor și prestator.

**Articolul 6 – CALITATEA DE PACIENT**

**6.1.** Calitatea de Pacient se dobândește la data intrării în vigoare a contractului pentru personalul angajat al Achizitorului și ulterior, la data de 1 (întâi) a lunii următoare comunicării scrise a Achizitorului pentru personalul nou angajat sau care își reia activitatea.

**Articolul 7 – VALOAREA CONTRACTULUI**

**7.1.** Pentru serviciile ce constituie obiectul prezentului contract, Achizitorul va plăti prestatorului contravaloarea acestora, conform prețurilor unitare ale serviciilor specificate în oferta atribuită în catalogul electronic SEAP. Valoarea totală a contractului este de \_\_\_\_\_\_\_\_\_ lei fără TVA respectiv \_\_\_\_\_\_\_\_\_\_lei cu TVA.

**Articolul 8 – PLATA SERVICIILOR MEDICALE**

**8.1.** Achizitorul se obligă să plătească prestatorului prețul convenit pentru îndeplinirea prezentului contract de servicii, conform propunerii financiare, respectiv \_\_\_\_\_\_ lei/angajat/an fără TVA, pe baza facturii fiscale emisă în condițiile art. 319 alin 20 din Legea nr. 227/2015 privind Codul fiscal.

**8.2.** Prețurile unitare din ofertă sunt ferme și nu pot fi modificate, pe toată durata contractului.

**8.3.** Factura emisă de prestator către Achizitor va fi însoțită de anexa cuprinzând tabelul cu salariații care au efectuat examenele medicale, raportul anual, precum și de procesul verbal de recepție calitativă și cantitativă.

**8.4.** Plata se va face prin ordin de plată emis de achizitor, în termen de maxim 30 de zile calculate conform dispozițiilor art. 6 din Legea nr.72/2013. Plata este condiționată de existența documentelor justificative care reprezintă confirmarea prestării serviciilor.

**8.5.** În cazul în care există obiecțiuni la recepție, formulate de Achizitor, Prestatorul nu poate solicita plata decât după prestarea în mod corespunzător a serviciului și după semnarea de către reprezentanții Beneficiarului a procesului-verbal de recepție a raportului anual fără obiecțiuni.

**8.6.** Termenul obligației de plată a Achizitorului, precum și eventualele penalități vor curge de la data semnării fără obiecțiuni a procesului verbal de recepție a raportului anual.

**Articolul 9 – DURATA CONTRACTULUI**

**9.1.** Durata prezentului Contract este de la data semnării lui și până la data îndeplinirii obligațiilor contractuale reciproce, dar nu mai târziu de 31.12.2022.

**9.2.**  Ţinând cont de prevederile Hotărârii Guvernului nr. 394/2020 privind declararea stării de alertă şi măsurile care se aplică pe durata acesteia pentru prevenirea şi combaterea efectelor pandemiei de COVID-19, publicată în Monitorul Oficial al României, Partea I, nr. 410 din 18 mai 2020, aprobată cu modificări şi completări prin Hotărârea Parlamentului României nr. 5/2020, cu modificările şi completările ulterioare, data la care părţile urmează să îndeplinească obligaţiile ce decurg din prezentul contract, se va stabili de comun acord, la o dată ulterioară semnării contractului, dar nu mai târziu de 31.12.2022.

**Articolul 10 – TERMENE DE PRESTARE**

**10.1.** Prestarea serviciilor medicale de medicina muncii se va efectua în baza graficului desfășurării serviciilor medicale, întocmit de comun acord între Achizitor și prestator.

**10.2.** Termenul de prestare al examenului medical la angajare și al examenului medical la reluarea activității este de maxim 5 zile lucrătoare de la data primirii comenzii din partea Achizitorului.

**10.3.** Programările pentru efectuarea investigațiilor medicale se vor efectua în termenele stabilite la art.10.1 și 10.2, de comun acord între reprezentantul Achizitorului și reprezentantul prestatorului.

**10.4.** În cazul în care Achizitorul, din vina sa exclusivă nu onorează facturile în termen de 10 zile de la expirarea perioadei convenite, atunci acesta are obligația de a plăti, ca penalități, o sumă echivalentă cu o cotă procentuală din plata neefectuată de 0,01% pe zi de întârziere, calculată la valoarea neachitată, până la data efectuării plății integrale.

**10.5.** În cazul în care, din vina sa exclusivă, prestatorul nu reușește să respecte graficul desfășurării serviciilor medicale și termenele de efectuare a examenelor medicale la angajare și la reluarea muncii, atunci Achizitorul are dreptul de a deduce din prețul contractului, ca penalități, o sumă echivalentă cu o cotă procentuală de 0,01% pentru fiecare zi de întârziere la valoarea serviciilor neprestate, calculată de la data scadenței și până la îndeplinirea integrală a obligației.

**Articolul 11 – OBLIGAŢIILE PRESTATORULUI**

**11.1.** Prestatorul se obligă să asigure Achizitorului în mod permanent și cu regularitate serviciile medicale care fac obiectul prezentului contract.

**11.2.** În cazul examenului medical periodic**,** prestatorul se obligă să efectueze investigațiile medicale la sediul Agenției Naționale pentru Administrarea Bunurilor Indisponibilizate. În cazul examenului medical la angajare și în cel al examenului medical la reluarea activității, efectuarea investigațiilor medicale se va desfășura la punctele de lucru ale prestatorului sau la sediul achizitorului.

**11.3.** Prestatorul se obligă să consemneze rezultatele controalelor medicale efectuate în vederea angajării și reluării activității angajaților Achizitorului într-un dosar medical.

**11.4.** Prestatorul se obligă să păstreze dosarele medicale ale angajaților Achizitorului pe toată durata derulării contractului.

**11.5.** Prestatorul se obligă să păstreze confidențialitatea condițiilor prezentului contract și a informațiilor referitoare la Achizitor și la angajații acestuia pe care le dobândește în executarea contractului, în condițiile prevăzute la art.17.

**11.6.** Prestatorul se obligă să factureze contravaloarea serviciilor de asistență medicală contractate în conformitate cu tarifele stabilite și conform graficului desfășurării serviciilor medicale, întocmit de comun acord între Achizitor și prestator. Factura va fi transmisă Achizitorul la următoarea adresă: Bld. Regina Elisabeta nr. 3, sector 3, București.

**11.7.** Prestatorul se obligă să execute serviciile medicale la cel mai înalt și profesional nivel, să utilizeze numai materiale noi, sterile (ex: sistem de recoltare de unică folosință,) care vor fi desigilate numai în prezența pacientului ce urmează a i se recolta probele de sânge, să dețină spatii proprii efectuării actului medical și aparatura medicală adecvată, conform normelor şi reglementărilor sanitare în vigoare.

**11.8.** Prestatorul își asumă responsabilitatea pentru calificativul dat, apt/apt condiționat/inapt temporar/inapt, conform legislației în vigoare.

**11.9.** Prestatorul se obligă să respecte graficul desfășurării serviciilor medicale, întocmit de comun acord cu Achizitorul.

**11.10** Prestatorul se obligă să respecte clauzele prezentului contract.

**Articolul 12 – OBLIGAŢIILE ACHIZITORULUI**

**12.1.** Plata se va face prin ordin de plată emis de achizitor în condițiile prevăzute la art.8.4.

**12.2.** Achizitorul formulează solicitarea privind efectuarea examenului medical la angajare/reluarea activității.

**12.3.** Achizitorul se obligă să respecte graficul desfășurării serviciilor medicale, întocmit de comun acord cu prestatorul.

**12.4.**  Achizitorul se obligă să respecte clauzele prezentului contract.

**Articolul 13 – PROCEDURA PRIVIND DERULAREA CONTRACTULUI**

Procedura privind derularea contractului va cuprinde următoarele etape:

1. Determinarea componenței examenului medical periodic și/sau de angajare/reluarea activității, pentru fiecare categorie profesională în parte, de către medicii specialiști în medicina muncii din cadrul departamentului specializat al prestatorului.
2. Achizitorul va avea un medic de medicina muncii desemnat de către prestator, care se va ocupa de urmărirea controalelor medicale pe perioada desfășurării contractului.
3. În urma controalelor de medicina muncii se vor elibera fișe de aptitudini, fișe care vor fi păstrate de către Achizitor.

**Articolul 14 – ALTE RESPONSABILITĂŢI ALE PRESTATORULUI**

**14.1.** (1) Prestatorul are obligația de a executa serviciile prevăzute în contract cu profesionalismul și promptitudinea cuvenite angajamentului asumat și în conformitate cu propunerea sa tehnică.

 (2) Prestatorul se obligă să supravegheze prestarea serviciilor, să asigure resursele umane, materialele, instalațiile, echipamentele și orice alte asemenea, fie de natură provizorie, fie definitivă cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**14.2.** Prestatorul este pe deplin responsabil pentru siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului.

**Articolul 15 – ALTE RESPONSABILITĂŢI ALE ACHIZITORULUI**

**15.1.** Achizitorul se obligă să pună la dispoziția prestatorului orice facilități și/sau informații pe care acesta le solicită și pe care le consideră necesare îndeplinirii contractului.

**Articolul 16 – RECEPŢIE ŞI VERIFICĂRI**

**16.1.** Achizitorulare dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică și din caietul de sarcini.

**16.2.** Verificările vor fi efectuate în conformitate cu prevederile din prezentul contract. Achizitorul are obligația de a notifica, în scris, prestatorului, identitatea reprezentanților săi împuterniciți pentru acest scop.

**16.3.** Recepția va fi efectuată în conformitate cu specificațiile Caietului de sarcini.Operațiunea de recepție implică:

1. identificarea serviciilor prestate;
2. constatarea eventualelor neconcordanțe ale prestațiilor în raport cu caietul de sarcini;
3. operațiunile de verificare nu vizează valoarea stabilită în cadrul procesului de evaluare.

**16.4.** Recepția se va face prin încheierea și semnarea unui proces-verbal, semnat de către reprezentanții Beneficiarului, cu mențiunea “*fără obiecțiuni”*.

**Articolul 17 – CONFIDENŢIALITATE**

**17.1.** În ceea ce privește toate și oricare dintre informațiile privind Pacienții (incluzând, dar nelimitându-se la datele medicale), încredințate către Achizitor sau obținute pe orice alte mijloace de prestator în baza prezentului contract, prestatorul se obligă să păstreze stricta confidențialitate asupra acestora și acesta nu va folosi informațiile în nici un alt scop decât prestarea serviciilor medicale prevăzute în prezentul contract.

**17.2.** Prestatorul se obligă prin prezentul contract să nu divulge nicio asemenea informație personală către terți (incluzând achizitorul), cu excepția consimțământului expres scris al Pacientului sau al reprezentantului său legal și cu excepția celor care sunt destinate achizitorului potrivit prevederilor legale sau ale prezentului contract.

**17.3.** Cu toate acestea, prestatorul, în baza notificării scrise prealabile către pacient, va aduce cu promptitudine la cunoștința achizitorului orice informație medicală privind Pacientul, dacă aceasta este de natură să afecteze activitatea achizitorului sau starea de sănătate a celorlalți pacienți sau a publicului.

**17.4.** O parte contractantă nu are dreptul, fără acordul scris al celeilalte părți:

1. de a face cunoscut contractul sau orice prevedere a acestuia unei terțe părți, în afara acelor persoane implicate în îndeplinirea contractului;
2. de a utiliza informațiile și documentele obținute sau la care are acces în alt scop decât acela de a-și îndeplini obligațiile contractuale.

**17.5.** Dezvăluirea oricărei informații fată de persoanele implicate în îndeplinirea contractului se va face confidențial și se va extinde asupra acelor informații necesare în vederea îndeplinirii contractului.

**17.6.** O parte contractantă va fi exonerată de răspundere pentru dezvăluire de informații referitoare la contract dacă:

1. informația era cunoscută părții contractante înainte ca ea să fi fost primită de la cealaltă parte contractantă;
2. informația a fost dezvăluită după ce a fost obținut acordul scris al celeilalte părți contractante pentru asemenea dezvăluire sau partea contractantă a fost obligată în mod legal să dezvăluie informația.

**17.7.** Fac excepție de la caracterul confidențial al contractului, informațiile ce intră sub incidența Legii nr.544/2001 privind liberul acces la informațiile de interes public, precum și cele furnizate organelor de control, la cererea acestora.

**Articolul 18 – AMENDAMENTE, MODIFICARE ŞI/SAU COMPLETARE**

**18.1.** Părţile contractante au dreptul, pe durata îndeplinirii contractului, de a conveni modificarea clauzelor contractului prin act adiţional ce va face parte integrantă din prezentul contract, numai în măsura în care această modificare nu presupune modificări substanțiale ale elementelor/condițiilor stabilite prin prezentul contract și/sau nu vizează modificarea unor elemente care au stat la baza întocmirii Caietului de sarcini, elemente care au fost esențiale în atribuirea prezentului contract și a căror modificare este de natură să creeze premisele încălcării prevederilor Legii nr. 98/2016 privind achizițiile publice.

* 1. Orice modificare unilaterală este nulă.

**18.3.** Prevederile pct. 12.1 nu se aplică în ceea ce privește obiectul și prețul contractului.

**18.4.** Partea care are inițiativa modificării sau completării va comunica în scris celeilalte părți intențiile sale, cu cel puțin 30 de zile înainte de data la care dorește să intre în vigoare modificările.

**Articolul 19 – FORŢA MAJORĂ**

**19.1.** Forța majoră este constatată de o autoritate competentă.

**19.2.** Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

**19.3.** Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

**19.4.** Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.

**19.5.** Dacă forța majoră acționează sau se estimează ca va acționa o perioadă mai mare de 2 luni, fiecare parte va avea dreptul să notifice celeilaltepărți încetarea de plin drept a prezentului contract, fără ca vreuna din părți să poată pretinde celeilalte daune-interese.

**Articolul 20 – SOLUŢIONAREA LITIGIILOR**

**20.1.** Documentația de atribuire elaborată de achizitor și oferta emisă de prestator vor servi interpretării contractului în caz de divergență.

**20.2.** Achizitorul și prestatorul vor face toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.

**20.3.** Dacă, după 15 de zile de la începerea acestor tratative, achizitorul și prestatorul nu reușesc să rezolve în mod amiabil o divergență contractuală, fiecare poate solicita ca disputa să se soluționeze, de către instanțele judecătorești de la sediul achizitorului, potrivit dreptului comun.

**Articolul 21 - COMUNICĂRI**

**21.1.** Orice comunicare între părţi, referitoare la îndeplinirea prezentului contract, trebuie să fie transmisă în scris.

**21.2.** Orice document scris trebuie înregistrat atât în momentul transmiterii, cât şi în momentul primirii.

**21.3.** Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

**21.4.** Părțile se obligă să comunice în scris una alteia, în termen de 3 zile de data producerii, orice modificare intervenită în privința datelor de contact, schimbarea sediului etc.

**Articolul 22 – CAUZE DE NEVALABILITATE PARŢIALĂ**

**22.1.** Lipsirea de efecte juridice sau invalidarea unei clauze a acestui contract nu va afecta producerea de efecte juridice sau validitatea restului contractului în măsura în care această lipsire de efecte sau invalidare nu constituie cauză de încetare sau reziliere a prezentului contract.

**Articolul 23 – VOINŢA PĂRŢILOR**

**23.1.** Acest contract conține întregul acord de voință al părților referitor la obiectul contractului și prevalează asupra oricărui consimțământ anterior intervenit între părți în legătură cu subiectul în cauză, cu excepția caietului de sarcini și ofertei prestatorului, care fac parte integrantă din prezentul.

**23.2.** Părțile iau la cunoștință prin prezentul și consimt că dacă vor exista la orice moment viitor conflicte, interpretări eronate sau discrepanțe între acest contract și orice alt document intervenit între prestator și achizitor în legătură cu acest contract, prevederile prezentului contract vor prevala în măsura permisă de legea aplicabilă.

**Articolul 24 - CONFLICTUL DE INTERESE**

**24.1.** Prestatorul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a contractului. Orice conflict de interese apărut în timpul derulării contractului trebuie notificat în scris Achizitorului, fără întârziere.

**24.2.** Achizitorul își rezervă dreptul de a verifica dacă măsurile luate sunt corespunzătoare și poate solicita măsuri suplimentare, dacă este necesar. Prestatorul se va asigura că personalul său nu se află într-o situație care ar putea genera un conflict de interese. Fără a aduce atingere prevederilor referitoare la obligațiile Prestatorului din prezentul contract, Prestatorul va înlocui, imediat și fără vreo compensație din partea Achizitorului, orice membru al Personalului său, care se regăsește într-o astfel de situație, cu o altă persoană, cu respectarea prevederilor clauzelor stabilite la art.11 din prezentul contract.

**24.3.** Achizitorul, fără afectarea dreptului acestuia de a obține repararea prejudiciului care i-a fost cauzat ca urmare a situației de conflict de interese, va putea decide încetarea de plin drept și cu efect imediat a contractului, nemaifiind necesară îndeplinirea vreunei formalități prealabile precum si intervenția vreunei instanțe judecătorești și/sau arbitrale.

**24.4.** Prestatorul are obligația de a respecta prevederile legale în domeniul achizițiilor publice cu privire la evitarea conflictului de interese. Prestatorul nu are dreptul de a angaja sau de a încheia orice alte înțelegeri privind prestarea de servicii, direct ori indirect, în scopul îndeplinirii contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai Achizitorului sau ai furnizorului de servicii de achiziție implicați în procedura de atribuire cu care Achizitorul/furnizorul de servicii de achiziție implicat în procedura de atribuire a încetat relațiile contractuale ulterior atribuirii contractului de achiziție publică, pe parcursul unei perioade de cel puțin 12 (douăsprezece) luni de la încheierea contractului, sub sancțiunea rezoluțiunii ori rezilierii de drept a contractului respectiv.

**Articolul 25 - ÎNCETAREA CONTRACTULUI**

* 1. Contractul poate înceta în următoarele cazuri:
1. la expirarea duratei pentru care a fost încheiat;
2. prin executarea obligațiilor prevăzute în contract.
	1. Nerespectarea obligațiilor asumate prin prezentul contract de către una dintre părţi dă dreptul părţii lezate de a considera contractul rezoluționat, cu o notificare prealabilă de 10 de zile a părții în culpă, precum şi dreptul de a pretinde plata de daune-interese.
	2. Beneficiarul îşi rezervă dreptul de a denunţa unilateral contractul de servicii, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale într-o asemenea măsură, încât îndeplinirea contractului respectiv ar fi contrară interesului public.
	3. Beneficiarul îşi rezervă dreptul de a denunţa unilateral contractul printr-o notificare scrisă adresată Prestatorului, fără nicio compensație, în cazul în care față de acesta din urmă s-a deschis procedura insolvenței, și-a încetat/suspendat temporar activitatea sau și-a modificat sediul/punctul de lucru, fără notificarea prealabilă a Beneficiarului.

**Articolul 26 - PRELUCRAREA DATELOR CU CARACTER PERSONAL**

**26.1.** Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date şi de abrogare a Directivei 95/46/CE (Regulamentul general privind protecția datelor), în scopul realizării obiectivului contractului.

**26.2.** Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.

**26.3.** Părțile contractuale se vor informa și notifica reciproc cu privire la orice încălcare a securității prelucrării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPCDCP), conform obligațiilor ce decurg din prevederile Regulamentului (UE) 679 / 2016.

**Articolul 27 - ALTE OBLIGAȚII ALE PĂRȚILOR**

**27.1**. Părțile recunosc riscul pe care îl implică răspândirea bolii infecțioase Covid-19 („Coronavirus”) și impactul pe care aceasta îl poate avea asupra prestării serviciilor convenite prin prezentul contract. Pe parcursul existenței amenințării Coronavirus, persoanele implicate în desfășurarea prezentului contract din partea fiecărei părți vor respecta orice restricții, măsuri și cerințe impuse la nivelul intern al propriei organizații cu privire la modalitățile de lucru.

**27.2**. Părțile vor depune diligențele necesare pentru a respecta obligațiile contractuale, în conformitate cu planificarea și abordarea convenite în prezentul contract, însă părțile acceptă că ar putea fi nevoite să adopte metode de lucru alternative și să pună în aplicare măsuri protective în aceasta perioadă, inclusiv referitoare la telemuncă, restricții de călătorie către și din anumite locații și plasarea în carantină a persoanelor fizice. Aceste practici și măsuri de lucru pot afecta sau împiedica desfășurarea diverselor activități, de exemplu, seminare, training-uri, întâlniri directe sau accesarea directă a documentelor din arhiva fizică a Achizitorului.

**27.3.** Fără a aduce atingere faptului că niciuna dintre părți nu va fi responsabilă pentru evenimente dincolo de controlul său rezonabil în legătură cu serviciile, părțile vor lucra în colaborare și cu bună credință pentru a conveni orice modificări ale contractului în vederea diminuării impactului negativ care rezultă din efectele Coronavirus asupra serviciilor, incluzând metodele de lucru pentru furnizarea serviciilor, cu excepția calendarului de prestare a serviciilor și orice costuri suplimentare aferente. În orice caz, părțile nu vor avea nicio răspundere pentru neîndeplinirea sau îndeplinirea cu întârziere a obligațiilor sale în cadrul contractului, în măsura în care acestea au fost cauzate de și/sau au rezultat din răspândirea Coronavirus și a consecințelor acesteia."

**Articolul 28 – DISPOZIŢII FINALE**

**28.1.** Obligațiile de confidențialitate prevăzute la art. 17 sunt valabile pe întreaga durată a prezentului contract și pentru o perioadă de 1 (un) an de la data încetării acestuia.

Încheiat astăzi **\_\_\_\_\_\_\_\_\_\_\_\_\_\_\_** în 2 (două) exemplare originale, cu valoare egală juridică, din care unul pentru achizitor și unul pentru prestator.

1. Anexa nr. 1 la Hotărârea Guvernului nr. 358/2016 privind aprobarea Regulamentului de organizare şi funcţionare a Agenţiei Naţionale de Administrare a Bunurilor Indisponibilizate, a organigramei, a parcului auto şi a modului de utilizare a acestuia, precum şi pentru completarea Hotărârii Guvernului nr. 652/2009 privind organizarea şi funcţionarea Ministerului Justiţiei, cu completările ulterioare [↑](#footnote-ref-2)